गौरतलब है कि इन चारों मुख्यमंत्रियों को शनिवार को दिल्ली के मुख्यमंत्री अरविंद केजरीवाल के साथ मुलाकात से रोक दिया गया था, जिसके बाद उन्होंने प्रधानमंत्री के समक्ष इस मुद्दे को उठाने की घोषणा की थी. केजरीवाल के साथ उपमुख्यमंत्री मनीष सिसोदिया, मंत्रियों सत्येन्द्र जैन और गोपाल राय गत सोमवार से उपराज्यपाल कार्यालय में धरने पर बैठे हैं. वे उपराज्यपाल अनिल बैजल से मांग कर रहे हैं कि वह आईएएस अधिकारियों को अपनी हड़ताल खत्म करने के निर्देश दें.